AIŠKINAMASIS RAŠTAS

Dėl pritarimo Joniškio miestelio, Suginčių seniūnijos ir Inturkės seniūnijos herbų etalonų, herbinių vėliavų ir antspaudų projektams kurti ir kreipimosi į Lietuvos heraldikos komisiją dėl jų kūrimo

1. Parengto tarybos sprendimo projekto tikslai ir uždaviniai:

 Sprendimo tikslas - sukurti Joniškio miestelio, Suginčių ir Inturkės seniūnijų herbus, kurie taptų jungiamaisiais pilietinės bendruomenės simboliais ir bendruomenės ženklais, išsiskiriančiais ir kartu reprezentuojančiais bendruomenių savitumą, simbolių kalba pasakojančiais jos praeitį ir informuojančiais apie dabartį.

 Uždavinys – gauti Molėtų rajono savivaldybės tarybos pritarimą Joniškio miestelio, Suginčių kaimo, Inturkės kaimo herbų etalonų, herbinių vėliavų ir antspaudų projektams kurti ir kreipimosi į Lietuvos heraldikos komisiją dėl jų kūrimo.

 2. Šiuo metu esantis teisinis reglamentavimas:

 Lietuvos Respublikos vietos savivaldos įstatymo 15 straipsnio 2 dalies 37 punkte nustatyta, kad išimtinė savivaldybės tarybos kompetencija yra siūlymų nustatyta tvarka tvirtinti savivaldybės gyvenamųjų vietovių herbus teikimas, kitų savivaldybės simbolių ir jų naudojimo tvarkos aprašo tvirtinimas, teisė nustatyta tvarka už nuopelnus suteikti savivaldybės (jos centro ir kitos gyvenamosios vietovės) garbės piliečio vardą. Lietuvos Respublikos vietos savivaldos įstatymo 74 straispnio 2 dalyje nustatyta, kad savivaldybių atributiką ir jos naudojimo tvarką reglamentuoja Lietuvos Respublikos valstybės herbo, kitų herbų ir herbinių ženklų įstatymas ir Lietuvos Respublikos valstybės vėliavos ir kitų vėliavų įstatymas.

 3. Laukiami rezultatai:

Teisės aktų nustatyta tvarka sukurtas ir patvirtintas herbas, kaip skiriamasis ženklas, bus skirtas subjektui, kuriam jis sukurtas, simbolizuoti ir išskirti.

 4. Lėšų poreikis ir jų šaltiniai:

Lėšos bus reikalingos dailininko paslaugoms apmokėti.

 5. Kiti sprendimui priimti reikalingi pagrindimai, skaičiavimai ar paaiškinimai:

 Tarybos sprendimas parengtas atsižvelgus į pateiktus Joniškio seniūnijos, Suginčių seniūnijos ir Inturkės seniūnijos prašymus.